

**УРОК: Приготвяне на ястия и организиране на Коледен благотворителен базар**

**Албена Цветкова, преподавател в СУ Иван Вазов“,**

**град Вършец**

**Часът е проведен в „11 а“ клас на 19-21.12.2017 г.**

*„Благотворителността означава, първо, благородна любов; второ — израз на това чувство; и трето — дейност или действие, подтикнати от нея."*

*из „Речник за произход на думите“*

**Цел на урока**

* *Възпитаване на учениците в дух на филантропия в името на общото благо или дадена кауза;*
* *Изграждане на важни личностни и социални умения, на активна позиция и развиване на стремеж за участие в намирането на решения за даден проблем;*
* *Разширяване на кръгозора и развиване на умения да търсят решения и дават собствен принос при разрешаването на значими обществени проблеми;*
* *Привличане на симпатизанти за каузата.*

**Описание**

**В СУ „Иван Вазов“ съществува дългогодишна традиция за организиране и провеждане на Коледни благотворителни базар и концерт. Единадесетокласниците отговарят за базара, а абитуриентите – за концерта.**

**Предварителната подготовка започва още в началото на месец декември, когато учениците от 11 а и б класове определиха каузата, за която набират средства през тази учебна година – това е кампанията „Училище на бъдещето“, включена и като DMS KOSMOS към БДФ. Тя се обявява във всички класове на училището и започва изработването на картички, сувенири и сладкиши. Събитието се обявява и във фейсбук. Началото на базара е преди благотворителния концерт, провежда се в центъра на града в рамките на три дни, където учениците дежурят, съгласно предварително изготвен график.**

**Постигнати резултати:** Събрани са 710 лева, които ще бъдат внесени по сметката на кампанията.

**От коментарите в час**

*„Би било хубаво да се закупи мобилния планетариум, ако не за нас, поне за децата след нас. И те ще знаят, че всички заедно сме допринесли затова.“*

**Идеи за надграждане**

*Присъединяване на останалите класове от училището.*